EVROPSKA KOMISIJA Bruselj, 14.5.2018 COM(2018) 276 final 2018/0134(NLE) Predlog UREDBA SVETA o določitvi izvoznih nadomestil za perutninsko meso



OBRAZLOŽITVENI MEMORANDUM 1.OZADJE PREDLOGA •Razlogi za predlog in njegovi cilji Komisija je 18. julija 2013 sprejela Izvedbeno uredbo (EU) št. 689/2013, v kateri je izvozna nadomestila za perutninsko meso določila na nič. Sodišče Evropske unije (v nadaljevanju: Sodišče) je s sodbo z dne 20. septembra 2017 razglasilo, da je Izvedbena uredba (EU) št. 689/2013 neveljavna, in navedlo, da njeno sprejetje ni bilo v skladu s postopkovnimi pravili. V isti sodbi je Sodišče razsodilo tudi, da ne glede na kršitev osnovnih postopkovnih zahtev ni bilo ugotovljene nobene napake, ki bi vplivala na skladnost akta, v katerem so potrebni ukrepi za izvajanje Uredbe (ES) št. 1234/2007. Zato je zaradi pravne varnosti in v izogib negativnemu vplivu na izvajanje Uredbe (ES) št. 1234/2007 odločilo, da se ohranijo učinki sporne uredbe do začetka veljavnosti novega akta, ki jo bo nadomestil. Uredba (ES) št. 1234/2007 je bila v tem času razveljavljena z Uredbo (EU) št. 1308/2013 Evropskega parlamenta in Sveta, ki s 1. januarjem 2014 nadomestila določa na nič. Namen predlaganega akta je nadomestiti Izvedbeno uredbo (EU) št. 689/2013 za obdobje med njenim prvotnim začetkom veljavnosti 19. julija 2013 in 31. decembrom 2013. Svetu se predloži na pravni podlagi člena 43(3) Pogodbe o delovanju Evropske unije kot edini možni pravni podlagi za akt z retroaktivnim učinkom, kot se obravnava tukaj. •Skladnost z veljavnimi predpisi s področja zadevne politike Namen tega akta je nadomestiti Izvedbeno uredbo (EU) št. 689/2013, katere učinke je ohranilo Sodišče. Usklajen je z medsektorsko odločitvijo politike, da se opusti uporaba izvoznih nadomestil v okviru skupne kmetijske politike. •Skladnost z drugimi politikami Unije Na splošno se je Unija v Svetovni trgovinski organizaciji zavezala, da bo postopno opustila ukrepe, ki izkrivljajo trgovino, med njimi izvozna nadomestila. Izvozna nadomestila v perutninskem sektorju so bila zadnja, ki so se zmanjšala na nič, in sicer julija 2013. 2.PRAVNA PODLAGA, SUBSIDIARNOST IN SORAZMERNOST •Pravna podlaga Pravna podlaga je skupna ureditev trgov kmetijskih proizvodov (enotna SUT). Prejšnja SUT, Uredba (EU) št. 1234/2007, je pooblastila Komisijo, da določi izvozna nadomestila. Sedanja SUT, Uredba (EU) št. 1308/2013, določa nadomestila na nič, pri tem pa prepušča ukrepe v zvezi z določitvijo izvoznih nadomestil Svetu, v skladu s členom 43(3) Pogodbe o delovanju Evropske unije. •Subsidiarnost (za neizključno pristojnost) Izvozna nadomestila so orodje upravljanja skupne ureditve trgov na ravni EU. Določena so z uredbami, ki se uporabljajo v vseh državah članicah, in so enake povsod v Uniji. •Sorazmernost

Uredba (EU) št. 1308/2013 od 1. januarja 2014 določa izvozna nadomestila na nič v vseh sektorjih. To predlagano retroaktivno uredbo zato sprejme Svet na podlagi člena 43(3) PDEU kot edini možni pravni podlagi za tak akt. •Izbira instrumenta Izvozna nadomestila kot del skupne ureditve kmetijskih trgov so določena z uredbami. 3.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA •Naknadne ocene/preverjanja ustreznosti obstoječe zakonodaje Ni relevantno. Ta predlog nadomešča obstoječi akt, ne da bi spremenil njegove učinke, ki jih je ohranilo Sodišče. Posvetovanja z zainteresiranimi stranmi Ni relevantno. Ta predlog nadomešča obstoječi akt, ne da bi spremenil njegove učinke, ki jih je ohranilo Sodišče. •Zbiranje in uporaba strokovnih mnenj Ni relevantno. Ta predlog nadomešča obstoječi akt, ne da bi spremenil njegove učinke, ki jih je ohranilo Sodišče. •Ocena učinka Ni relevantno. Ta predlog nadomešča obstoječi akt, ne da bi spremenil njegove učinke, ki jih je ohranilo Sodišče. •Ustreznost in poenostavitev ureditve Ni relevantno. Ta predlog nadomešča obstoječi akt, ne da bi spremenil njegove učinke, ki jih je ohranilo Sodišče. •Temeljne pravice Ni relevantno. Ta predlog nadomešča obstoječi akt, ne da bi spremenil njegove učinke, ki jih je ohranilo Sodišče. 4.PRORAČUNSKE POSLEDICE Proračunskih posledic ni. Učinek akta, ki se nadomesti, je določiti nadomestila na nič, zato nima proračunskih posledic. Ta učinek je ohranilo Sodišče. Nadomestitev uredbe ne bo imela proračunskih posledic. 5.DRUGI ELEMENTI

•Izvedbeni načrti ter ureditve spremljanja, ocenjevanja in poročanja Ni relevantno. Ta predlog nadomešča obstoječi akt, ki ne potrebuje izvedbenega načrta. •Obrazložitveni dokumenti (za direktive) Ni relevantno. •Natančnejša pojasnitev posameznih določb predloga Ni relevantno. Ta predlog nadomešča obstoječi akt. Ne vsebuje posameznih novih določb. 2018/0134 (NLE) Predlog UREDBA SVETA o določitvi izvoznih nadomestil za perutninsko meso SVET EVROPSKE UNIJE JE – ob upoštevanju Pogodbe o delovanju Evropske unije in zlasti člena 43(3) Pogodbe, ob upoštevanju predloga Evropske komisije, ob upoštevanju naslednjega: (1)V členu 164(2) Uredbe Sveta (ES) št. 1234/2007, razveljavljene z Uredbo (EU) št. 1308/2013, je bila Komisija pooblaščena za določitev nadomestil, kadar je to potrebno v skladu z merili in zahtevami iz Uredbe (EU) št. 1234/2007. Na tej podlagi je bila sprejeta Izvedbena uredba Komisije (EU) št. 689/2013. (2)Sodišče Evropske unije je s sodbo z dne 20. septembra 2017 razglasilo, da je Izvedbena uredba (EU) št. 689/2013 neveljavna. V svoji sodbi je Sodišče navedlo, da nespoštovanje postopkovnih pravil v zvezi s sprejetjem akta, ki posega v položaj, pomeni bistveno kršitev postopka in je zato treba akt, pri katerem je taka kršitev podana, razglasiti za ničen. (3)V isti sodbi je Sodišče razsodilo tudi, da ne glede na kršitev osnovnih postopkovnih zahtev ni bilo ugotovljene nobene napake, ki bi vplivala na skladnost akta, v katerem so potrebni ukrepi za izvajanje Uredbe (ES) št. 1234/2007. Zato je zaradi pravne varnosti in v izogib negativnemu vplivu na izvajanje Uredbe (ES) št. 1234/2007 odločilo, da se ohranijo učinki sporne uredbe do začetka veljavnosti novega akta, ki jo bo nadomestil. (4)Uredba (EU) št. 1308/2013 je razveljavila postopkovne določbe Uredbe (ES) št. 1234/21007 glede sprejetja aktov o določitvi nadomestil. V skladu s členom 232 Uredbe (EU) št. 1308/2013 se navedena uredba uporablja od 1. januarja 2014. (5)Zato je treba ponovno določiti izvozna nadomestila za perutninsko meso na isto raven, kot so bila določena v Izvedbeni uredbi (EU) št. 689/2013, da se upošteva sodba Sodišča. Ta uredba bi se zato morala uporabljati retroaktivno za obdobje med 19. julijem 2013 in 31. decembrom 2013. (6)Nadomestila bi bilo treba dodeliti samo za proizvode, za katere je dovoljen prosti pretok v Uniji in imajo identifikacijsko oznako iz člena 5(1)(b) Uredbe (ES) št. 853/2004 Evropskega parlamenta in Sveta. Navedeni proizvodi bi prav tako morali izpolnjevati zahteve Uredbe (ES) št. 852/2004 Evropskega parlamenta in Sveta.